เมื่อ5วันที่แล้วไม่แน่ใจว่าโดนข่วนหรือโดนกัด เป็นลูกหมาที่วิ่งได้แล้ว ตอนนี้มีอาการเจ็บคอแล้วก็ถ้าจับบริเวณแผลก็จะคันนิดหน่อยยังไม่ได้ฉีดวัคซีน จะติดเชื้อมั้ยคะ
สวัสดีค่ะ การประเมินความเสี่ยงของติดเชื้อพิษสุนัขบ้าเบื้องต้น จะประกอบด้วย 2 ส่วนหลักคือ1. ประวัติการสัมผัส โดยหากผิวหนังผู้สัมผัสมีแผลหรือรอยถลอกที่ชัดเจน แนะนำให้ฉีดวัคซีนพิษสุนัขบ้า ซึ่งแพทย์จะพิจารณาว่า จะเป็นการฉีดกระตุ้นหรือฉีดให้ครบทั้งคอร์ส2. ประวัติสัตว์ที่สัมผัส โดยสัตว์ที่สัมผัสเป็นสุนัขและแมวที่ได้รับการฉีดโรคพิษสุนัขบ้าประจำโดยครั้งสุดท้ายโดยสัตว์นั้นได้รับวัคซีนไม่เกิน 1 ปี ประกอบกับเหตุในการถูกกัดหรือข่วนมีเหตุโน้มน้าวชัดเจน เช่น การทำร้าย การแกล้งสัตว์ เข้าใกล้สัตว์ที่หวงอาหาร หรือลูกอ่อน ยังไม่จำเป็นต้องได้รับวัคซีนป้องกันพิษสุนัขบ้าแต่ควรกักขังสัตว์เพื่อดูอาการอย่างน้อย 10 วัน หากมีอาการผิดปกติให้รีบฉีดวัคซีนอีกกรณีคือ สุนัขหรือแมวที่ได้รับการเลี้ยงดูอย่างดี อยู่ในระบบปิดไม่ได้สัมผัสสัตว์อื่น กรณีนี้ไม่จำเป็นต้องฉีดวัคซีนพิษสุนัขบ้าจากที่ เล่ามา หากลูกสุนัขนั้นสามารถเฝ้าดูอาการใกล้ชิดได้ประมาณ 10วัน ยังไม่จำเป็นต้องไปฉีดวัคซีนป้องกันพิษสุนัขบ้านะคะแต่หากเฝ้าดูไม่ได้ หรือระหว่างที่เฝ้าดูอาการ ลูกสุนัขเสียชีวิตโดยไม่ทราบสาเหตุ แนะนำให้ไปพบแพทย์เพื่อพิจารณาการรับวัคซีนป้องกันพิษสุนัขบ้าค่ะ